[pic] | AZ EURÓPAI KÖZÖSSÉGEK BIZOTTSÁGA |

Brüsszel, 4.2.2008

COM(2008) 51 végleges

2008/0020 (CNS)

Javaslat:

A TANÁCS RENDELETE

az 1782/2003/EK rendeletnek a dohányra vonatkozó támogatásból a 2008. és 2009. évben a Közösségi Dohányalapba történő átcsoportosítás, valamint az 1234/2007/EK rendeletnek a Közösségi Dohányalap finanszírozása tekintetében történő módosításáról

(előterjesztő: a Bizottság)

INDOKOLÁS

1. A JAVASLAT HÁTTERE

- A javaslattétel okai és a javaslat célkitűzései

Az 1234/2007/EK tanácsi rendelet 104. cikkének (2) bekezdése úgy rendelkezik, hogy a Közösségi Dohányalap finanszírozását a 2006. és 2007. naptári évre szóló, dohányra vonatkozó támogatás bizonyos részének az 1782/2003/EK tanácsi rendelet 110m. cikkének megfelelően történő átcsoportosításával kell megoldani. A javaslat célja a 2008. és 2009. naptári évre szóló, dohányra vonatkozó támogatás 5 %-ának megfelelő összegnek a Közösségi Dohányalapba történő átcsoportosítása a dohányfogyasztás káros hatásaira való figyelemfelhívás céljából végzett tájékoztatási intézkedések finanszírozására. Az efféle intézkedések rendkívül sikeresnek bizonyultak, és jó példát szolgáltatnak a mezőgazdasági és egészségügyi politikák együttműködésére is. Mivel az Alap finanszírozása eddig is a dohányra vonatkozó támogatásból történő átcsoportosítással történt, a javaslat célja e gyakorlat folytatásának biztosítása.

- Általános háttér

A Közösségi Dohányalap finanszírozása eddig is a dohányra vonatkozó támogatás egy részének átcsoportosításával történt. A 2006. és a 2007. naptári évre szóló ilyen átcsoportosításra eredetileg akkor született javaslat, amikor a dohányágazat is bekerült az egységes támogatási rendszerbe, és a fenti évekre a dohányra vonatkozó átmeneti támogatást kellett nyújtani. Végül a 864/2004/EK tanácsi rendelet a 2008. és a 2009. évre is kiterjesztette a dohányra vonatkozó támogatást, de nem hosszabbította meg ezzel párhuzamosan a Közösségi Dohányalapnak a dohányra vonatkozó támogatásból való levonással történő finanszírozását.

- Hatályos rendelkezések a javaslat által szabályozott területen

A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá a 2019/93/EGK, 1452/2001/EK, 1453/2001/EK, 1454/2001/EK, 1868/94/EK, 1251/1999/EK, 1254/1999/EK, 1673/2000/EK, 2358/71/EGK és a 2529/2001/EK rendelet módosításáról szóló, 2003. szeptember 29-i 1782/2003/EK tanácsi rendelet.A mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet („az egységes közös piacszervezésről szóló rendelet”).

- Összhang az Unió többi szakpolitikájával és célkitűzésével

Ez az intézkedés összhangban van a közegészségügy védelmét célzó közösségi szakpolitikával.

2. KONZULTÁCIÓ AZ ÉRDEKELT FELEKKEL ÉS HATÁSVIZSGÁLAT

- Konzultáció az érdekelt felekkel

- Szakvélemények összegyűjtése és felhasználása

Az érdekelt felekkel folytatott konzultációra és külső szakvéleményre nem volt szükség.

- Hatásvizsgálat

Nem alkalmazható.

3. A JAVASLAT JOGI ELEMEI

- A javasolt intézkedés összefoglalása

E javaslat célja a 2008. és 2009. naptári évre szóló, dohányra vonatkozó támogatás 5 %-ának megfelelő összeg átcsoportosítása a Közösségi Dohányalapba a dohányfogyasztás káros hatásaira való figyelemfelhívás céljából végzett tájékoztatási intézkedések finanszírozására.

- Jogalap

Az Európai Közösséget létrehozó szerződés 37. cikkének (2) bekezdése.

- A szubszidiaritás elve

A javaslat a Közösség kizárólagos hatáskörébe tartozik. A szubszidiaritás elve ennélfogva nem alkalmazandó.

- Az arányosság elve

A javaslat megfelel az arányosság elvének.

- Az eszközök megválasztása

A javasolt jogi eszköz: tanácsi rendelet.Más jogi eszközök a következő okból nem lennének megfelelőek: rendelet csak rendelettel módosítható.

4. KÖLTSÉGVETÉSI KIHATÁSOK

Ez az intézkedés nem igényel újabb közösségi kiadásokat. A javasolt intézkedés kiterjeszti a 2008. és 2009. évre (2009. és 2010. költségvetési év) a dohányra vonatkozó közvetlen támogatás 5 %-ának az 1782/2003/EK rendelet 110m. cikkében lehetővé tett, a „Közösségi Dohányalap” keretébe történő átcsoportosítását. A dohányra vonatkozó támogatás felső határai változatlanok maradnak, és az évente átcsoportosítható maximális összeg 16,897 millió EUR (337,937 millió EUR x 5 % = 16,897 millió EUR). Ez az összeg a 17 03 02 költségvetési tétel (Közösségi Dohányalap) alatt lesz elérhető. Mivel címek közti átcsoportosításról van szó, az intézkedés költségvetési szempontból semleges.

5. TOVÁBBI INFORMÁCIÓK

- Egyszerűsítés

Nem alkalmazható.

2008/0020 (CNS)

Javaslat:

A TANÁCS RENDELETE

az 1782/2003/EK rendeletnek a dohányra vonatkozó támogatásból a 2008. és 2009. évben a Közösségi Dohányalapba történő átcsoportosítás, valamint az 1234/2007/EK rendeletnek a Közösségi Dohányalap finanszírozása tekintetében történő módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikke (2) bekezdésének harmadik albekezdésére,

tekintettel a Bizottság javaslatára,

tekintettel az Európai Parlament véleményére[1],

mivel:

(1) A közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról, továbbá bizonyos rendeletek módosításáról szóló, 2003. szeptember 29-i 1782/2003/EK tanácsi rendelet[2] 110j. cikke szerint a nyersdohány-termelőknek a 2006–2009. betakarítási években dohányra vonatkozó támogatás nyújtható.

(2) A mezőgazdasági piacok közös szervezésének létrehozásáról, valamint egyes mezőgazdasági termékekre vonatkozó egyedi rendelkezésekről szóló, 2007. október 22-i 1234/2007/EK tanácsi rendelet („az egységes közös piacszervezésről szóló rendelet”)[3] 104. cikkének (2) bekezdése úgy rendelkezik, hogy a Közösségi Dohányalap finanszírozását a 2006. és 2007. évre szóló, dohányra vonatkozó támogatás bizonyos részének az 1782/2003/EK rendelet 110m. cikkének megfelelően történő átcsoportosításával kell megoldani. A Közösségi Dohányalap finanszírozása eddig is a dohányra vonatkozó támogatás egy részének átcsoportosításával történt. A 2006. és a 2007. naptári évre szóló ilyen átcsoportosításra eredetileg akkor született javaslat, amikor a dohányágazat is bekerült az egységes támogatási rendszerbe, és a fenti évekre a dohányra vonatkozó átmeneti támogatást kellett nyújtani. Végül a 864/2004/EK tanácsi rendelet a 2008. és a 2009. évre is kiterjesztette a dohányra vonatkozó támogatást, de nem hosszabbította meg a Közösségi Dohányalapnak a dohányra vonatkozó támogatásból való levonással történő finanszírozását.

(3) A Közösségi Dohányalap által finanszírozott intézkedések rendkívül sikeresnek bizonyultak, és jó példát szolgáltatnak a mezőgazdasági és egészségügyi politikák együttműködésére is. Az említett intézkedések folytatásának biztosítására, valamint figyelembe véve, hogy az Alap finanszírozása eddig is a dohányra vonatkozó támogatás átcsoportosításával történt, célszerű a 2008. és 2009. naptári évre szóló, dohányra vonatkozó támogatás 5 %-ának megfelelő összegnek a Közösségi Dohányalapba történő átcsoportosítása.

(4) Az 1782/2003/EK és az 1234/2007/EK rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

Az 1782/2003/EK rendelet 110m. cikke helyébe a következő szöveg lép:

„110m. cikk A Közösségi Dohányalapba történő átcsoportosítás

A 2075/92/EGK rendelet 13. cikke szerint előírt Közösségi Dohányalap keretébe tartozó tájékoztatási intézkedéseket az e fejezetnek megfelelően nyújtott támogatásnak a 2006. naptári év tekintetében 4 %-ával, a 2007., 2008. és 2009. naptári év tekintetében pedig 5 %-ával megegyező összeggel kell finanszírozni.”

2. cikk

Az 1234/2007/EK rendelet 104. cikke (2) bekezdésének b) pontja helyébe a következő szöveg lép:

„b) a 2006–2009. naptári évek vonatkozásában az 1782/2003/EK rendelet 110m. cikkében foglaltaknak megfelelően.”

3. cikk

Ez a rendelet az Európai Unió Hivatalos Lapjában való kihirdetését követő hetedik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, […]-án/-én.

a Tanács részéről

az elnök

PÉNZÜGYI KIMUTATÁS |

1. | KÖLTSÉGVETÉSI MEGNEVEZÉS: 05 03 02 22 A dohányra vonatkozó támogatás 17 03 02 Közösségi Dohányalap | ELŐIRÁNYZATOK: 293 millió EUR (2008. évi módosító indítvány) 14,25 millió EUR (2008. évi előzetes költségvetési tervezet) |

2. | CÍM: Javaslat: A Tanács rendelete a közös agrárpolitika keretébe tartozó közvetlen támogatási rendszerek közös szabályainak megállapításáról és a mezőgazdasági termelők részére meghatározott támogatási rendszerek létrehozásáról szóló 1782/2003/EK rendeletnek a dohányra vonatkozó támogatásból a 2008. és 2009. évben a Közösségi Dohányalapba történő átcsoportosítás tekintetében történő módosításáról. |

3. | JOGALAP: Az Európai Közösséget létrehozó szerződés 37. cikkének (2) bekezdése. |

4. | CÉLKITŰZÉSEK: A 2008. és 2009. naptári évre szóló, dohányra vonatkozó támogatás 5 %-ának megfelelő összeg átcsoportosítása a dohánytermelés káros hatásaira való figyelemfelhívás céljából végzett tájékoztatási intézkedések finanszírozására. |

5. | PÉNZÜGYI KIHATÁSOK | 12 HÓNAPOS IDŐSZAK (millió EUR) | FOLYÓ PÉNZÜGYI ÉV 2007. (millió EUR) | KÖVETKEZŐ PÉNZÜGYI ÉV 2008. (millió EUR) |

5.0 | KIADÁSOK – AZ EK-KÖLTSÉGVETÉS TERHÉRE (VISSZATÉRÍTÉSEK/BEAVATKOZÁSOK) – A NEMZETI HATÓSÁGOK TERHÉRE – EGYÉB | – | – | – |

5.1 | BEVÉTELEK – AZ EK SAJÁT FORRÁSAI (LEFÖLÖZÉSEK/VÁMOK) – NEMZETI SZINTŰ BEVÉTELEK | – | – | – |

2009. | 2010. | 2011. | 2012. |

5.0.1 | KIADÁSI ELŐIRÁNYZAT | – | – | – | – |

5.1.1 | BEVÉTELI ELŐIRÁNYZAT | – | – | – | – |

5.2 | A SZÁMÍTÁS MÓDJA: – |

6.0 | FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? | IGEN/NEM |

6.1 | FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? | IGEN/NEM |

6.2 | SZÜKSÉG LESZ-E PÓTKÖLTSÉGVETÉSRE? | IGEN/NEM |

6.3 | SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBE? | IGEN/NEM |

ÉSZREVÉTELEK: Ez a rendelet nem igényel újabb közösségi kiadásokat. A javasolt intézkedés kiterjeszti a 2008. és a 2009. évre (2009. és 2010. költségvetési év) a dohányra vonatkozó közvetlen támogatás 5 %-ának az 1782/2003/EK rendelet 110m. cikkében lehetővé tett, a „Közösségi Dohányalap” keretébe történő átcsoportosítását. A dohányra vonatkozó támogatás felső határai változatlanok maradnak, és az évente átcsoportosítható maximális összeg 16,897 millió EUR (337,937 millió EUR x 5 % = 16,897 millió EUR). Ez az összeg a 17 03 02 költségvetési tétel (Közösségi Dohányalap) alatt lesz elérhető. Mivel címek közti átcsoportosításról van szó, az intézkedés költségvetési szempontból semleges. |

[1] HL C […], […], […]. o.

[2] HL L 270., 2003.10.21., 1. o. A legutóbb az 1276/2007/EK bizottsági rendelettel (HL L 284., 2007.10.30., 11. o.) módosított rendelet.

[3] HL L 299., 2007.11.16., 1. o.